দলের কর্মীদেরকেই চাকরি দেওয়ার নামে প্রতারণা বিজেপি নেত্রীর!

কল্যাণী: টাকা নিয়ে দলের কর্মীদেরকেই প্রতারণার (Fraud) অভিযোগ উঠল বিজেপি (BJP) নেত্রীর বিরুদ্ধে। অভিযোগ, কল্যাণী এইএমস-এ কাজ পাইয়ে দেওয়ার নাম করে চার জনের কাছ থেকে তিন লক্ষ টাকা তুলেছিলেন অভিযুক্ত মহিলা। এই ঘটনায় বিজেপি মহিলা মোর্চার ওই নেত্রীকে গ্রেফতার করেছে পুলিশ (Police)।

সূত্রের খবর, অভিযুক্ত ওই বিজেপি (BJP) নেত্রীর নাম তনু থাস্তগীর। তিনি উত্তর চব্বিশ পরগনার হালিশহর সরকার বাজারের বাসিন্দা। অভিযোগ, গত জুন মাসে তিনি দলেরই কল্যাণী এইএমস-এ চাকরি দেওয়ার নাম করে টাকা তুলেছিলেন। শুধু তাই নয়, নিজেকে রাজ্যের প্রাক্তন বিজেপি সভাপতি সুকান্ত মজুমদারের ঘনিষ্ঠ বলেও দাবি করেছিলেন তিনি।

আরও খবর : দেশে ফিরছেন ধৃত মৎস্যজীবীরা! বিরাট উদ্যোগ ভারত-বাংলাদেশের

অভিযোগ, এই সব দাবি করে টাকা তুলেছিলেন তিনি। দু’দিনের মধ্যে চাকরি দেওয়ার আশ্বাসও নাকি তিনি দিয়েছিলেন। কিন্তু ছ’মাস কেটে গেলেও কেউ চাকরি পাননি বলে অভিযোগ। এমনকি টাকা চাইতে গেলে প্রতারিতদের তিনি টাকা ফেরত দেননি।

জানা গিয়েছে, এর পরেই প্রতারিতরা পরিকল্পনা করেন। আরও লোক টাকা দিতে চায় বলে ওই মহিলাকে প্রলোভন দেখান তারা। সেই টাকার লোভে বিজেপির মহিলা মোর্চার ওই নেত্রী এলে তাকে আটকে রাখেন প্রতারিতরা। সঙ্গে টাকার ফেরতের দাবি করতে থাকেন। কিন্তু উল্টে অভিযুক্ত মহিলা জানান, তিনি নাকি অর্জুন সিংয়ের ঘনিষ্ঠ।

তবে শেষমেশ প্রতারিতরা গয়েশপুর পুলিশের হাতে অভিযুক্তকে তুলে দেন প্রতারিতরা। এর পর জিজ্ঞাসাবাদের পর গয়েশপুরের পুলিশ (Police) তাকে গ্রেফতার করেছে। আজ তাকে কল্যাণী আদালতে তোলার কথা রয়েছে। এই ঘটনা নিয়ে বিজেপির তরফে জানানো হয়েছে, অভিযুক্ত মহিলা মোর্চার ওই নেত্রীকে সাসপেন্ড করা হয়েছে।

দেখুন অন্য খবর :